સોમવારે બપોરે મેઘરજ તાલુકાના પહાડીયા (મેં) નવી વસાહત વિસ્તારના પ્રજાજનો અને મહિલાઓ મોટી સંખ્યમાં પાણીની સમસ્યા નિવારણ માટે બેનરો પ્રદર્શિત કરી માટલા ફોડી વિરોધ નોંધાવી મામલતદારને આવેદનપત્ર આપી જણાવ્યું હતુંકે ૫૦૦ થી વધુની વસ્તી ધરાવતા નવી વસાહતના પ્રજાજનો પશુપાલન,ખેતી અને મજૂરી સાથે સંકળાયેલા છે સરકાર દ્વારા કરોડો રૂપિયાના ખર્ચે એસકે-૨ યોજના અંતર્ગત પાણીની પાઈપલાઈન અને સંપ બનાવવામાં આવ્યો છે યોજના પૂર્ણ થઈ હોવાછતાં યાંત્રિક ખામીના લીધે પાણી મળતું ન હોવાથી માનવીઓ અને પશુ-પક્ષીઓની હાલત દયનિય બનતા સત્વરે પાણી નહીં પહોંચાડવામાં આવે તો સમસ્ત પહાડીયા (મેં) ગ્રુપ ગ્રામપંચાયતના નવીવસાહત વિસ્તારના લોકોએ ઢોર-ઢાંખર સાથે હિજરત કરવાની અને ગાંધી ચિંધ્યા માર્ગે આંદોલન કરવાની ચીમકી ઉચ્ચારી હતી